Trakų Švč. Mergelės Marijos Apsilankymo bazilika

Trakų Švč. Mergelės Marijos Apsilankymo bazilika – bažnyčia Trakų senamiestyje, netoli Lukos ežero.  Turi gotikos ir baroko architektūros bruožų. Katalikiškos piligrimystės vieta Vilniaus arkivyskupijoje.Aušros Vartai // piligrimai.lt Pamaldos laikomos lietuvių ir lenkų kalbomis. Bazilikoje saugomas Trakų Dievo Motinos paveikslas.

 Istorija 
kairėje|miniatiūra|267x267px|Centrinė nava su didžiuoju altoriumi
kairėje|miniatiūra|267x267px|Centrinės navos vaizdas priekinių durų link
Trakų parapijos bažnyčią 1409 m. gegužės 24 d. fundacine privilegija įsteigė Lietuvos didysis kunigaikštis Vytautas. Jai suteiktas Švč. Mergelės Marijos Apsilankymo ir šv. evangelisto Jono titulas, trims kunigams išlaikyti skirtas Bezdežo valsčius (dab. Drohičino rajonas, Baltarusija), paskirta alga klierikui arba mokyklos prižiūrėtojui.Istorija.  Trakubaznycia.lt (tikrinta 2023-04-23). Lenkijos karalius ir  Lietuvos didysis kunigaikštis Žygimantas Senasis 1524 m. prie Trakų parapinės bažnyčios įsteigė prepozitūrą (valdymas katedros  klebono teisėmis), kuriai išlaikyti paskirta Eišiškių parapija. XVI a. bažnyčia buvo gotikinė, halinė, bebokštė. Karo su Maskva metu 1655 m. apgriauta. Po 1670 m. suremontuota. 1700 m. iš pietų pristatyta Riomerių šeimos koplyčia. XVIII a. pradžioje per Didįjį Šiaurės karą bažnyčia gerokai apgriauta. Iki 1719 m. atstatyta ir rekonstruota: pristatyti bokštai, paaukštinta centrinė nava, bažnyčia įgavo baroko bruožų. 1794 m. bažnyčia sudegė, 1796 m. ir vėliau restauruota, 1822, 1840, 1858 ir 1867 m. remontuota. 1900 m. žaibas uždegė bažnyčią. 1902 m. aptvertas šventorius.

2017 m. rugpjūčio 15 d. Dievo kulto ir sakramenų kongregacija, įgaliota popiežiaus Pranciškaus, išleido dekretą, kuriuo Trakų Švč. Mergelės Marijos Apsilankymo bažnyčiai suteiktas mažosios bazilikos titulas.Trakų Marijos Apsilankymo bažnyčiai suteiktas bazilikos titulas  Dekreto paskelbimo iškilmės įvyko Trakuose 2017 m. rugsėjo 3 d.

 Architektūra 
miniatiūra|260x263px|Bazilikos vargonai
Bazilika – architektūros paminklas (kultūros paveldo objektas Nr. 1022.). Turi gotikos ir baroko architektūros bruožų, netaisyklingo stačiakampio plano, dvibokštė, trinavė, su trisiene apside. Šoninių navų galuose – zakristija ir Riomerių šeimos koplyčia (dešinėje). Centrinę navą dengia cilindriniai, šonines navas – kryžminiai skliautai. Šventoriaus tvora akmenų mūro.

 Marijos paveikslas 

Trakų bazilika garsi Dievo Motinos su kūdikėliu Jėzumi paveikslu. Tradiciškai teigiama, kad jį iš Bizantijos gavo Vytautas. Jėzuitai iš Vilniaus į Trakus organizuodavo iškilmingas maldininkų procesijas.

 Šaltiniai 

 Nuorodos 


 Vyskupijos informacija

Kategorija:Trakų rajono bažnyčios
Kategorija:Lietuvos bazilikos
Kategorija:Katalikų piligrimystės vietos Lietuvoje
Kategorija:Trakai
Kategorija:Lietuvos kultūros vertybės: bažnyčios